****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π.Ε. ΚΑΙ Δ.Ε.**

**ΚΕΝΤΡΙΚΗΣ ΜΑΚΕΔΟΝΙΑΣ**

**Δ/ΝΣΗ Δ.Ε. ΔΥΤΙΚΗΣ ΘΕΣΣΑΛΟΝΙΚΗΣ**

**2o ΓΕΝΙΚΟ ΛΥΚΕΙΟ ΑΜΠΕΛΟΚΗΠΩΝ**

Ταχ. Δ/νση: Ν. Πλαστήρα 54 Ταχ. Κωδ.: 56121

Τηλ. - Fax: 2310 735720

E-mail: mail@2lyk-ampel.thess.sch.gr

Αμπελόκηποι 17/10/2018

Αρ. Πρωτ.: 385

**ΠΡΟΣ**

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ

ΕΚΠΑΙΔΕΥΣΗΣ ΔΥΤΙΚΗΣ ΘΕΣΣΑΛΟΝΙΚΗΣ

Για ανάρτηση στην ιστοσελίδα

«Π

**Θέμα:** **Πρόσκληση κατάθεσης οικονομικής προσφοράς για πενθήμερη εκδρομή σε Στρασβούργο**

Το 2ο ΓΕΛ Αμπελοκήπων προκηρύσσει διαγωνισμό σύμφωνα με την 33120/ΓΔ4/28-02-2017 υπουργική απόφαση που δημοσιεύτηκε στο ΦΕΚ 681/τ.Β’/06-03-2017, για την κατάθεση κλειστών **προσφορών από** ενδιαφερόμενα τουριστικά - ταξιδιωτικά γραφεία με ισχύουσα άδεια λειτουργίας από τον ΕΟΤ σχετικά με την διοργάνωση εκδρομής της **Β΄ τάξης**, με προορισμό το **Ευρωκοινοβούλιο** και το **Συμβούλιο της Ευρώπης** στο **Στρασβούργο**, την τελευταία εβδομάδα Μαρτίου (26 - 30/3/2019).

***Σχετ****.: Η αριθμ. 33120/ΓΔ4/28-02-2017 (ΦΕΚ 681 τ.Β’/2017)*

Παρακαλούνται τα ενδιαφερόμενα ταξιδιωτικά γραφεία να καταθέσουν **οικονομική προσφορά** και **αντίστοιχο πρόγραμμα** για τη σχεδιαζόμενη εκδρομή των μαθητών μας, τηρώντας τις παρακάτω προδιαγραφές:

**Προδιαγραφές – Χαρακτηριστικά της εκδρομής**

1. **Προορισμός:** Στρασβούργο.
2. **Χρονική διάρκεια:** Διάρκεια 5 ημέρες (τρεις διανυκτερεύσεις Στρασβούργο και μία σε πόλη κοντά στο αεροδρόμιο επιστροφής). Επίσκεψη στο Ευρωκοινοβούλιο 27-3-19 στις 14.30 και στο Συμβούλιο της Ευρώπης 29-3-19 στις 10.30
3. **Αναχώρηση :** Τελευταία εβδομάδα του Μαρτίου (26-3-2019).
4. **Αριθμός συμμετεχόντων:** 40 (±3).
5. **Αριθμός συνοδών :** τρεις (3)
6. **Μεταφορικό μέσο**: Αεροπορικώς. Η πτήση της επιστροφής να είναι κατά προτίμηση απογευματινή.
7. **Κατηγορία καταλύματος**: Ξενοδοχείο κατηγορίας 4\* (κατά προτίμηση) εντός των πόλεων και όχι σε απομακρυσμένα προάστια. Να αναφέρονται ρητώς τα ονόματα των ξενοδοχείων, η κατηγορία τους, η ιστοσελίδα τους και να υπάρχει αποδεικτικό κράτησης.
8. **Τύπος δωματίων**: Τρίκλινα για τους μαθητές (με ξεχωριστά κρεβάτια και όχι πτυσσόμενα), σε έναν όροφο ή σε δύο συνεχόμενους ορόφους, που θα καλύπτονται αποκλειστικά από τους μαθητές μας. Μονόκλινα για τους συνοδούς καθηγητές. Έλεγχος δωματίων για την καταγραφή ζημιών πριν και μετά την εγκατάσταση των μαθητών.
9. **Διατροφή**: Πρωινό σε μπουφέ (αμερικανικού τύπου) ή Πρωινό και Δείπνο (2 προσφορές). Εάν η ώρα αναχώρησης δεν επιτρέψει στους μετακινούμενους να προγευματίσουν ή να δειπνήσουν, θα πρέπει να παρασχεθεί πρόχειρο φαγητό.
10. **Υποχρεωτική ασφάλιση Ευθύνης Διοργανωτή** σύμφωνα με την κείμενη νομοθεσία.
11. **Πλήρης ταξιδιωτική ασφάλιση**
12. **Ξεναγήσεις** σε κάθε προορισμό με έμπειρο συνοδό.
13. **Ημερήσιες Εκδρομές:** Σε αξιόλογους προορισμούς όπως Χαιδελβέργη, Κολμάρ ή όπου αλλού προτείνει το πρακτορείο. (προτεινόμενο αναλυτικό πρόγραμμα)
14. **Απαραίτητοι όροι**
15. - Υποχρεωτική ασφάλιση αστικής ευθύνης και ευθύνης διοργανωτή σύμφωνα με την κείμενη νομοθεσία.
16. - Ασφάλιση που θα καλύπτει τα έξοδα σε περίπτωση ατυχήματος ή ασθένειας μαθητή ή συνοδού καθηγητή.
17. - Το λεωφορείο να είναι προδιαγραφών euro 4 ή euro 5 για κάθε μετακίνηση των μαθητών.
18. - Μεταφορικό μέσο διαθέσιμο σε εικοσιτετράωρη βάση, για όλη τη διάρκεια της εκδρομής , για

νυκτερινές εξόδους και για περίπτωση ανάγκης.

1. - Έμπειρος και επίσημος ξεναγός
2. Οι οικονομικές προσφορές θα πρέπει να συνοδεύονται από:

**1.** Υπεύθυνη Δήλωση κατοχής ειδικού σήματος λειτουργίας του ταξιδιωτικού πρακτορείου το οποίο να βρίσκεται σε ισχύ

**2.** Ασφαλιστική και φορολογική ενημερότητα

**3.** Υπεύθυνη δήλωση ότι το τουριστικό γραφείο αποδέχεται ποινική ρήτρα σε περίπτωση αθέτησης των όρων του συμβολαίου από πλευράς του (εγγυητική επιστολή με το 20% του συνολικού ποσού)

**4.** Ασφαλιστήριο συμβόλαιο με παροχές καλύψεων και ποσά (να περιλαμβάνεται και υγειονομική περίθαλψη)

1. **Οικονομικός Διακανονισμός**

α) 30% με την υπογραφή του συμβολαίου

β) 50% έως την ημέρα της αναχώρησης

γ) 20% (ως ποινική ρήτρα) θα δοθεί σε δυο εργάσιμες ημέρες μετά το τέλος της εκδρομής, εάν δεν υπάρξουν προβλήματα κατά τη διάρκεια της εκδρομής. Η τιμή που θα συμφωνηθεί κατά την υπογραφή του συμβολαίου, να ισχύσει μέχρι την τέλεση της εκδρομής.

Οι τιμές θα αφορούν το διάστημα πραγματοποίησης της εκδρομής και όχι το χρόνο κατάθεσης της προσφοράς.

**Παρατηρήσεις**

1. Ζητείται η τελική συνολική τιμή του οργανωμένου ταξιδιού, αλλά και η επιβάρυνση ανά μαθητή, στην οποία θα συμπεριλαμβάνονται όλοι οι απαιτούμενοι κατά περίπτωση φόροι και οι επίναυλοι καυσίμων

2. Στην τελική τιμή θα πρέπει να περιλαμβάνεται χειραποσκευή διαστάσεων 55 x 40 x 20 cm.

3. Στην τελική τιμή πρέπει να περιλαμβάνονται οι επισκέψεις της Προδιαγραφής 11. Εάν υπάρχει κόστος για εισιτήρια εισόδου σε κάποια από τα μέρη αυτά, αυτό θα πρέπει να αναγραφεί ξεχωριστά στην προσφορά, ώστε, εάν δεν κατορθωθεί κάποια επίσκεψη, να αφαιρεθεί το αναλογούν ποσό από το αντίτιμο που θα πληρωθεί στο ταξιδιωτικό γραφείο.

5. Σε περίπτωση αφερεγγυότητας ή πτώχευσης του τουριστικού γραφείου να παρέχεται κάλυψη, πέρα των άλλων αξιώσεων, της υποχρέωσης επιστροφής των καταβληθέντων και του επαναπατρισμού του αρχηγού της εκδρομής, των συνοδών καθηγητών, των μαθητών και των λοιπών προσώπων που συμμετέχουν στην εκδρομή. Για την περίπτωση αφερεγγυότητας ή πτώχευσης, στο ασφαλιστήριο συμβόλαιο θα πρέπει να αναφέρεται και ο τρόπος άμεσης καταβολής των εξόδων επαναπατρισμού.

Κύριο κριτήριο για την επιλογή του ταξιδιωτικού πρακτορείου είναι η ασφάλεια των μαθητών μας και η αξιοπιστία του πρακτορείου, όπως προκύπτει από την εμπειρία και την φήμη του. Το σχολείο μας θα επιλέξει την οικονομικότερη προσφορά που θα εγγυάται, όμως, την αρτιότερη και ασφαλέστερη οργάνωση της εκδρομής.

Οι προσφορές θα πρέπει να έχουν κατατεθεί κλειστές στο σχολείο (γραφείο Διευθυντή) με την ένδειξη «Υπόψη της Επιτροπής για την αξιολόγηση των προσφορών για την εκδρομή της Γ Λυκείου».

Μπορούν να υποβληθούν με εξουσιοδοτημένο εκπρόσωπο ή ταχυδρομικά, αρκεί να έχει διασφαλιστεί ότι θα έχουν παραληφθεί από το σχολείο μέχρι τη **Δευτέρα 29 Οκτωβρίου 2018** και ώρα **12:30** μμ.

Προσφορές οι οποίες θα φτάσουν στο σχολείο μετά το πέρας της ως άνω καθορισμένης ημερομηνίας και ώρας δεν γίνονται δεκτές.

Ο Διευθυντής

Γιαταγαντζίδης Ιωάννης